**DĖL ROKIŠKIO RAJONO SAVIVALDYBĖS TARYBOS 2019 M. RUGSĖJO 27 D. SPRENDIMO NR. TS-195 „DĖL MOKESČIO UŽ VAIKŲ IŠLAIKYMĄ ROKIŠKIO RAJONO SAVIVALDYBĖS ŠVIETIMO ĮSTAIGOSE, ĮGYVENDINANČIOSE IKIMOKYKLINIO IR PRIEŠMOKYKLINIO UGDYMO PROGRAMAS, TVARKOS APRAŠO PATVIRTINIMO“ DALINIO PAKEITIMO“**

2020 m. balandžio 30 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Rokiškio rajono savivaldybės taryba nusprendžia:

Pakeisti Rokiškio rajono savivaldybės tarybos 2019 m. rugsėjo 27 d. sprendimu Nr. TS-195„Dėl Mokesčio už vaikų išlaikymą Rokiškio rajono savivaldybės švietimo įstaigose, įgyvendinančiose ikimokyklinio ir priešmokyklinio ugdymo programas, tvarkos aprašo patvirtinimo“ patvirtinto Mokesčio už vaikų išlaikymą Rokiškio rajono savivaldybės švietimo įstaigose, įgyvendinančiose ikimokyklinio ir priešmokyklinio ugdymo programas, tvarkos aprašo 5.2. punktą ir išdėstyti jį taip :

„5.2. 7 eurų mokestį per mėnesį ugdymo aplinkai išlaikyti, nepriklausomai nuo lankytų dienų skaičiaus, išskyrus tuos atvejus, jeigu Rokiškio rajono savivaldybės teritorijoje ar švietimo įstaigoje yra paskelbtas karantinas (epidemija) ir tą mėnesį ilgiau nei 2 savaitėms nutraukiamas vaikų ugdymas. Vasarą dirbančiose ikimokyklinio ugdymo įstaigose ugdymo aplinkai mokestį moka tik įstaigą lankančių vaikų tėvai (kiti teisėti atstovai).“

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Jolita Geidanienė

Rokiškio rajono savivaldybės tarybai

**SPRENDIMO PROJEKTO „DĖL ROKIŠKIO RAJONO SAVIVALDYBĖS TARYBOS 2019 M. RUGSĖJO 27 D. SPRENDIMO NR. TS-195 „DĖL MOKESČIO UŽ VAIKŲ IŠLAIKYMĄ ROKIŠKIO RAJONO SAVIVALDYBĖS ŠVIETIMO ĮSTAIGOSE, ĮGYVENDINANČIOSE IKIMOKYKLINIO IR PRIEŠMKYKLINIO UGDYMO PROGRAMAS, TVARKOS APRAŠO PATVIRTINIMO“ DALINIO PAKEITIMO“**

**AIŠKINAMASIS RAŠTAS**

**Parengto sprendimo projekto tikslai ir uždaviniai.**

Papildyti Rokiškio rajono savivaldybės tarybos 2019 m. rugsėjo 27 d. sprendimu Nr. TS-195 „Dėl Mokesčio už vaikų išlaikymą Rokiškio rajono savivaldybės švietimo įstaigose, įgyvendinančiose ikimokyklinio ir priešmokyklinio ugdymo programas, tvarkos aprašo patvirtinimo“ patvirtinto Mokesčio už vaikų išlaikymą tvarkos aprašo 5.2. punktą, atsižvelgiant į susidariusią nepalankią epideminę situaciją dėl COVID-19 infekcijos.

**Šiuo metu esantis teisinis reglamentavimas.** Lietuvos Respublikos vietos savivaldos įstatymo 18 str. 1 d.,Rokiškio rajono savivaldybės tarybos 2019 m. sprendimas Nr. TS-195 „Dėl Mokesčio už vaikų išlaikymą Rokiškio rajono savivaldybės švietimo įstaigose, įgyvendinančiose ikimokyklinio ir priešmokyklinio ugdymo programas, tvarkos aprašo patvirtinimo“.

**Sprendimo projekto esmė.**

Mokesčio už vaikų išlaikymą tvarkos aprašo 5.2. punkte yra nurodyta, kad tėvai moka „7 eurų mokestį per mėnesį ugdymo aplinkai išlaikyti, nepriklausomai nuo lankytų dienų skaičiaus“. Kai yra paskelbtas visame rajone ar kurioje nors įstaigoje karantinas ir švietimo įstaigos yra uždaromos (nėra vykdomas vaikų ugdymas), tokiu atveju mokestis ugdymo aplinkai išlaikyti irgi turėtų būti nemokamas, jeigu vaikai dėl šios priežasties nelankė darželių daugiau kaip pusė mėnesio. 5.2. punktas yra papildytas šiuo teiginiu: ,,išskyrus tuos atvejus, jeigu Rokiškio rajono savivaldybės teritorijoje ar švietimo įstaigoje yra paskelbtas karantinas (epidemija) ir tą mėnesį ilgiau nei 2 savaitėms nutraukiamas vaikų ugdymas“.

**Galimos pasekmės, priėmus siūlomą tarybos sprendimo projektą:**

**teigiamos** – bus laikomasi teisės aktuose nustatytų nuostatų;

**neigiamos** – jei tą mėnesį karantinas tęsis daugiau kaip 2 savaites, sumažės švietimo įstaigų specialiųjų programų lėšos.

**Kokia sprendimo projekto nauda Rokiškio rajono gyventojams.** Karantino paskelbimo laikotarpiu, jei jis tęsis daugiau kaip 2 savaites, tėvams nereikės mokėti mokesčio ugdymo aplinkai išlaikyti.

**Finansavimo šaltiniai ir lėšų poreikis**.

Sumažės tėvų įnašai ugdymo aplinkai išlaikyti į specialiųjų programų lėšas.

**Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

**Antikorupcinis vertinimas.**

Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl nevertintinas antikorupciniu požiūriu.

Švietimo, kultūros ir sporto skyriaus vyriausioji specialistė Jolita Geidanienė